**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL FINANSINIO TURTO INVESTAVIMO IR PERDAVIMO VŠĮ LAZDIJŲ SOCIALINIŲ PASLAUGŲ CENTRUI**

2018 m. gruodžio 19 d. Nr. 34-1567

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgdama į Lazdijų rajono savivaldybės administracijos direktoriaus 2018-12-18 pasiūlymą Nr. 1-3490 „Dėl Lazdijų rajono savivaldybės finansinio turto investavimo“ ir viešosios įstaigos Lazdijų socialinių paslaugų centro 2018-12-14 raštą Nr. SPCS-354 „Dėl įstatinio kapitalo didinimo“, Lazdijų rajono savivaldybės taryba nusprendžia:

1. Patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, viešajai įstaigai Lazdijų socialinių paslaugų centrui ekonominį ir socialinį pagrindimą pagal priedą.

2. Investuoti ir perduoti viešajai įstaigai Lazdijų socialinių paslaugų centrui kaip Lazdijų rajono savivaldybės turtinį įnašą, didinant šios įstaigos dalininkų kapitalą, šį Lazdijų rajono savivaldybės finansinį turtą (pinigus) – 5000,00 Eur (penkis tūkstančius eurų) ilgalaikiam materialiajam turtui (automobiliui „Ford Galaxy“) įsigyti.

3. Padidinti viešosios įstaigos Lazdijų socialinių paslaugų centro dalininkų kapitalą investuojamo ir perduodamo įstaigai finansinio turto verte – 5000,00 Eur (nuo 385202,44 Eur iki 390202,44 Eur).

4. Įpareigoti:

4.1. viešąją įstaigą Lazdijų socialinių paslaugų centrą, padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Buhalterinės apskaitos ir Ekonomikos skyrius;

4.2. Lazdijų rajono savivaldybės administracijos Buhalterinės apskaitos skyrių apskaityti Lazdijų rajono savivaldybės, kaip viešosios įstaigos Lazdijų socialinių paslaugų centro savininkės, šio sprendimo 2 punkte nurodytą turtinį įnašą.

5. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Svajūnas Ramanauskas

2018-12-18

 Lazdijų rajono savivaldybės tarybos

 2018 m. gruodžio d. sprendimo Nr.

 priedas

**INVESTUOJAMO IR PERDUODAMO LAZDIJŲ RAJONO SAVIVALDYBĖS FINANSINIO TURTO, KAIP TURTINIO ĮNAŠO, VIEŠAJAI ĮSTAIGAI LAZDIJŲ SOCIALINIŲ PASLAUGŲ CENTRUI EKONOMINIS IR SOCIALINIS PAGRINDIMAS**

Vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgiant į Lazdijų rajono savivaldybės administracijos direktoriaus 2018-12-18 pasiūlymą Nr. 1-3490 „Dėl Lazdijų rajono savivaldybės finansinio turto investavimo“ ir viešosios įstaigos Lazdijų socialinių paslaugų centro 2018-12-14 prašymą Nr. SPCS-354 „Dėl įstatinio kapitalo didinimo“ bei siekiant Lazdijų rajono savivaldybėje aktyviau teikti socialines paslaugas, racionaliau naudoti pagal tikslinę paskirtį skiriamas lėšas ir atnaujinti viešosios įstaigos Lazdijų socialinių paslaugų centro inventorių, numatoma investuoti ir perduoti Lazdijų rajono savivaldybės finansinį turtą – 5000,00 Eur, kaip turtinį įnašą, viešajai įstaigai Lazdijų socialinių paslaugų centrui ilgalaikiam materialiajam turtui įsigyti, atitinkamai didinant viešosios įstaigos Lazdijų socialinių paslaugų centro dalininkų kapitalą.

Finansinės lėšos automobiliui „Ford Galaxy“ įsigyti buvo skirtos Lazdijų rajono savivaldybės tarybos 2018 m. lapkričio 16 d. sprendimu Nr. 5TS-1473 „Dėl Lazdijų rajono savivaldybės tarybos 2018 m. vasario 20 d. sprendimo Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“ pakeitimo“ ir pervestos pagal 2018 m. gruodžio 7 d. Finansavimo iš Lazdijų rajono savivaldybės biudžeto socialinės apsaugos plėtojimo, skurdo bei socialinės atskirties mažinimo programos sutartį Nr. 2018-12-07/15-639.

Viešosios įstaigos Lazdijų socialinių paslaugų centro pagrindinės funkcijos – analizuoti ir vertinti socialinių paslaugų poreikį Lazdijų rajono savivaldybėje, kaupti su tuo susijusią informaciją, informuoti ir konsultuoti Lazdijų rajono savivaldybės gyventojus socialinių paslaugų klausimais, organizuoti ir teikti stacionarias socialines paslaugas socialinės globos namuose, organizuoti ir teikti socialines paslaugas gyventojų namuose, organizuoti neįgaliųjų aprūpinimą techninėmis pagalbos priemonėmis, organizuoti ir teikti specialaus transporto paslaugas, organizuoti buities ir asmens higienos paslaugas, teikti dienos socialinės globos paslaugas suaugusiems asmenims su negalia, organizuoti dienos užimtumo veiklą, teikti apgyvendinimo savarankiško gyvenimo namuose paslaugą, savarankiškai ar/ir kartu su valstybės, savivaldybės ar nevyriausybinėmis institucijomis ir/ar organizacijomis, kitais socialiniais partneriais rengti ir įgyvendinti socialines programas bei kitas socialines priemones.

Finansinis turtas – piniginės lėšos, skiriamos viešajai įstaigai Lazdijų socialinių paslaugų centrui ilgalaikiam materialiajam turtui (automobiliui „Ford Galaxy“ įsigyti) įsigyti, reikalingos įstaigos įstatuose numatytai veiklai vykdyti, kad būtų veiksmingesnė įstaigos veikla, geresnė teikiamų paslaugų kokybė, sudarytos geresnės darbo sąlygos įstaigos darbuotojams, aktyviau teikiamos socialines paslaugas.

Šio turto investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 6, ir 7 punktuose nurodytus kriterijus bei investavus šį turtą bus įvykdyta Lietuvos Respublikos vietos savivaldos įstatymo 6 straipsnio 12 punkte nustatyta savivaldybės funkcija: socialinių paslaugų planavimas ir teikimas, socialinių paslaugų įstaigų steigimas, išlaikymas ir bendradarbiavimas su nevyriausybinėmis organizacijomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL FINANSINIO TURTO INVESTAVIMO IR PERDAVIMO VŠĮ LAZDIJŲ SOCIALINIŲ PASLAUGŲ CENTRUI“ PROJEKTO**

**AIŠKINAMASIS RAŠTAS**

2018 m. gruodžio d.

 Lazdijų rajono savivaldybės tarybos sprendimo „Dėl finansinio turto investavimo ir perdavimo VšĮ Lazdijų socialinių paslaugų centrui projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgiant į Lazdijų rajono savivaldybės administracijos direktoriaus 2018-12-18 pasiūlymą Nr. 1-3490 „Dėl Lazdijų rajono savivaldybės finansinio turto investavimo“ ir viešosios įstaigos Lazdijų socialinių paslaugų centro 2018-12-14 prašymą Nr. SPCS-354 „Dėl įstatinio kapitalo didinimo“

Šio projekto tikslas – patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, viešajai įstaigai Lazdijų socialinių paslaugų centrui ekonominį ir socialinį pagrindimą; investuoti ir perduoti viešajai įstaigai Lazdijų socialinių paslaugų centrui kaip Lazdijų rajono savivaldybės turtinį įnašą, didinant šios įstaigos dalininkų kapitalą, šį Lazdijų rajono savivaldybės finansinį turtą (pinigus) – 5000,00 Eur (penkis tūkstančius eurų) ilgalaikiam materialiajam turtui (automobiliui „Ford Galaxy“) įsigyti. Padidinti viešosios įstaigos Lazdijų socialinių paslaugų centro dalininkų kapitalą investuojamo ir perduodamo įstaigai finansinio turto verte – 5000,00 Eur (nuo 385202,44 Eur iki 390202,44 Eur); įpareigoti viešąją įstaigą Lazdijų socialinių paslaugų centrą , padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Buhalterinės apskaitos ir Ekonomikos skyrius bei Lazdijų rajono savivaldybės administracijos Buhalterinės apskaitos skyrių apskaityti Lazdijų rajono savivaldybės, kaip viešosios įstaigos Lazdijų socialinių paslaugų centro savininkės, sprendimo 2 punkte nurodytą turtinį įnašą ir nustatyti, kad sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Viešosios įstaigos Lazdijų socialinių paslaugų centro teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigos dalininkės (savininkės) teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra įstaigos savininkė, Lazdijų rajono savivaldybės tarybos raštiški sprendimai prilyginamas visuotinio įstaigos dalininkų susirinkimo sprendimams.

Viešosios įstaigos Lazdijų socialinių paslaugų centro pagrindinės funkcijos – analizuoja ir vertina socialinių paslaugų poreikį Lazdijų rajono savivaldybėje, kaupia su tuo susijusią informaciją, informuoja ir konsultuoja Lazdijų rajono savivaldybės gyventojus socialinių paslaugų klausimais, organizuoja ir teikia stacionarias socialines paslaugas socialinės globos namuose, organizuoja ir teikia socialines paslaugas gyventojų namuose, organizuoja neįgaliųjų aprūpinimą techninėmis pagalbos priemonėmis, organizuoja ir teikia specialaus transporto paslaugas, organizuoja buities ir asmens higienos paslaugas, teikia dienos socialinės globos paslaugas suaugusiems asmenims su negalia, organizuoja dienos užimtumo veiklą, teikia apgyvendinimo savarankiško gyvenimo namuose paslaugą, savarankiškai ar/ir kartu su valstybės, savivaldybės ar nevyriausybinėmis institucijomis ir/ar organizacijomis, kitais socialiniais partneriais rengia ir įgyvendina socialines programas bei kitas socialines priemones.

Perdavus VšĮ Lazdijų socialinių paslaugų centrui finansinį turtą ilgalaikiam materialiajam turtui įsigyti, bus užtikrinta veiksmingesnė įstaigos veikla, geresnė teikiamų paslaugų kokybė, sudarytos geresnės darbo sąlygos įstaigos darbuotojams, aktyviau teikiamos socialinės paslaugos Lazdijų krašte.

Įgyvendinus Lazdijų rajono savivaldybės tarybos sprendimą, bus įgyvendintos teisės aktuose numatytos Lazdijų rajono savivaldybės, kaip viešosios įstaigos Lazdijų socialinių paslaugų centro savininkės, turtinės ir neturtinės teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas